



Republika e Kosovës Komuna e Vitisë

Republika Kosova Opstina Vitina Republic of Kosovo Municipality of Viti/na

**P R O C E S V E R B A L**

**NGA SEANCA E V E RREGULLT E KUVENDIT TË KOMUNËS SË VITISË**

 Seancën e ftoi dhe e kryesoi kryesuesi i Kuvendit të Komunës së Vitisë, z.Naim Pira. Seanca është mbajtur në sallën e Kuvendit të Komunës së Vitisë, në Shtëpinë e Kulturës “Gursel e Bajram Sylejmani” në Viti, më 28.05.2015 (e Enjte) në ora 10,00. Në seancë prezantuan 27 anëtarë të Kuvendit. Në seancë ishin prezent nënkryetari i Komunës z.Hasan Aliu, drejtorët e Drejtorive, përfaqësuesi i OSBE-së, organizata joqeveritare dhe mediat e shkruara dhe elektronike**.**

 **Kryesuesi**: Para se të filloj me punë sipas rendit të ditës, i përshëndeti të gjithë të pranishmit, si: Nënkryetarin e Komunës, Këshilltarët e Kuvendit, Drejtorët e Drejtorive, Përfaqësuesin e OSBE-së, OJQ-të, Mediat etj. Pas numërimit nga sekretaria të këshilltarëve në sallë konstatoj se kemi kuorum dhe mundemi me filluar me punë të seancës së V të rregullt të Kuvendit Komunal të Vitisë. Para se të kalojmë në miratimin e rendit të ditës, kisha lut këshilltarët a ka kush ndonjë pyetje apo ndonjë propozim, fjala është për ju.

 **znj.Besiana Rexhepi:** Të nderuar kolegë, përshëndetje për Kryesin e Kuvendit Komunal të Vitisë dhe ju të gjithë të pranishëm! Do doja të bëja një lloj njoftimi publik, nga sot e tutje unë jam kandidate e pavarur brenda asamblesë komunale, kështu që do të punoj pa interesa partiake.

 **znj.Mirlinda Sadiku:** Kam kërkuar në seancën e KPF-së që të sjellët një raport në lidhje me dëmin që është shkaktuar nga Drejtoria e Bujqësisë, megjithatë ende nuk është prezantuar, do të kisha pas dëshirë që të na i sjellni në seancën e ardhshme. Çështjen që do të kisha ngrit është në lidhje me tatimin në pronë, është evident se kemi rritje sa i përket tatimit në pronë, diku rreth 5%, mirëpo kjo është duke krahasuar këtë vit me vitin paraprak, duhet ta dimë edhe gjithë jemi të vetëdijshëm se vlera dhe shuma që është e ngarkuar Komuna e Vitisë për të hyrat vetanake, sa i përket tatimit në pronë, sipas informatave që i kam marr nëpër zyre është 411 mijë euro, prandaj shtrohet pyetja: Kur është bërë rivlerësimi i pronave?, ku kjo duhet të bëhet çdo vit; Kur është bërë rianketimi i pronave dhe a do të bëhet një komision i cili do të bëjë rivlerësimin dhe rianketimin e pronave?, në mënyrë që të arrihet vlera e mbledhjes së tatimit në pronë, ku këtë vit Komuna e Vitisë është e ngarkuar që ti mbledh ma tepër se 68 mijë euro se shuma e përgjithshme, prandaj shtrohet pyetja: A do të formoj komision profesional që të bëjë rivlerësim?.

 **z.Sejdi Emini:** Së pari po lidhem me Besianën, i uroj një rrugë të mbarë dhe suksese në jetë, shpresojmë se Besiana të jetë me të vërtet e pavarur, sepse edhe misioni i jonë është ai që të jemi të pavarur, për këtë kemi dyshime shumë dhe po ja lami kohës që ta dëshmon. Që e ka pasur presionin prej se e keni punësuar, edhe në kohë të Bugarit ka pasur kësi lloj pazare kur e ka lidh dikush një dhi për gardhi, edhe me qa të janë kënaqur, kështu që le të jetë me kaq. Unë do të lidhem edhe me ditën e dëshmorëve të Komunës së Vitisë, ku ju keni thanë që atë ditë e ka organizuar Kuvendi Komunal e ne si asamblistë as që kemi pasur ndonjë ftesë ose ndonjë agjendë ose ndonjë vend zyrtar për takim, prandaj kisha lut që këto dita mos të politizohen, sepse për asamblistat e juaj ka pasur vend, kanë qen në rendin e parë, kështu që ne të gjithë jemi kanë mbrapa e kemi nderua atë ditë edhe pa ftesë, mirëpo nëse e ka bë kuvendi le të dihet se e ka bë kuvendi. Tjetra, krejt fushatën në zgjedhjet nacionale që e kemi bë e kemi bë që ta dërgojmë një në Parlament të Kosovës, ne si Lëvizje patëm fatin dhe e dërguam, mirëpo ju me injorancën e juaj nuk po e di ka po doni me shkuar edhe çka po mendoni, kemi deputet në Parlamentin e Kosovës prej Vitisë, nuk është me rëndësi i cilit subjekt është, me rëndësi është se i përfaqëson interesat e qytetarëve tonë. Deputeti ka qenë prezent atë ditë ne sallë, ka qenë i ulur mbrapa me qytetarë, ju leje që nuk ja keni dhanë fjalën po as nuk e keni falënderua, unë mendoj se e keni shumë gabim, sepse po të vjen një Ismet Beqiri apo dikush tjetër mundoni mi a leshu edhe ulësen e juaj, kjo nuk i bënë nderë as Vitisë as Kuvendit, po shpresoj që të mësoni nga këto sende. Ma herët e kam ngrit një çështje që ka pasur të bëjë me njësitin e zjarrfikëseve, kam pasur rastin se me 24 maj nga rrufeja është djeg një objekt në fshatin Gushicë dhe kamë parë se ata punëtor aty janë në gjendje të mjerueshme dhe me kushte të mjerueshme. E dimë që është në kuadër të ministrisë, mirëpo një pjesë i takon edhe komunës, ne kemi kërkuar që së paku ti a gjeni një vend qysh e gjetëm për tregun e kafshëve, po ashtu edhe kompania e cila e kishte për mi mirëmbajtur ato makina aspak nuk ish duke i mirëmbajt, sepse zjarrfikësit janë detyruar të shkojnë me një pronë private në VINEX ti mbushin ato cisternat e tyre me ujë dhe të vinë të intervenojnë, kam bë pyetje pse ndodhë kjo, sepse më kanë thanë që pumën e ujit e kanë dërgua me rregullua dhe ka dy javë që ai zotëria e ka rregullua po nuk po i jep pa ja lëshuar komuna paret. Drejtor ka tre muaj që në shkolla nuk ka toner dhe nuk ka ngjyrë, po përfundon mësimi e nuk kanë arsimtarët ku mi bë testet për me zhvilluar procesin mësimorë, kisha lut që mu merr pak ma seriozisht me këtë çështje, këtë vit shkollat nuk janë pajisur me pajisje sportive, topa, nuk e di pse ka ndodh kjo, këtë vit shkollat janë përgjysmuar me mjete higjienike e unë mendoj se u dashtë mu rritë e jo mu përgjysmua, kisha lut që vitin e ardhshëm me pasur shumë kujdes, sepse kemi shumë problem në këtë drejtim.

 **Kryesuesi:** Kuvendi komunal, si çdo festë që është e paraparë me statut e ka hisen e vetë të organizimit të atij manifestimi, ta dini se në manifestimet e tilla formohet një këshill organizativ, i cili bënë mbarëvajtjen e gjithë aktiviteteve, por si bartëse e gjithë aktiviteteve është DKRS-ja. Është shumë e vërtetë se ne vazhdimisht të gjithë personalitet, kryetar të partive politike, familjarëve të dëshmorëve ju qojmë ftesa, natyrisht ftesa ju kemi quar vazhdimisht edhe partisë së juaj, se e konsiderojmë si lider të partisë së juaj në Viti, është e vërtet se atë ditë nuk e kam parë po edhe ka qenë pa dashje një anashkalim që nuk e kemi përshëndet, përndryshe unë po kërkoj falje se neve na bënë nderë me pasur një përfaqësues në nivelin qendror nga Komuna e Vitisë.

 **z.Bekim Azizi: M**e të drejtë Sejdiu e ngriti çështjen e 5 majit, që na nuk kemi pasur ftesa, përderisa kuvendi organizon seancë solemne dhe në momentin kur kuvendi organizon unë mendoj se anëtari duhet ta ketë vendin e vetë edhe ftesat duhet ti kenë, na nuk kemi pasur as ftesa as vend.

 Kam ngrit disa çështje më herët, prapë po i përsëriti, ndihmat momentale nga subvencionet që ka japë kryetari, në vitin e kaluar është një shumë mjaft e madhe, në mesin e asaj shume janë edhe 35 mijë euro, që janë kanë të destinuara për bursa të studentëve vitin e kaluar, ato janë shpërnda militantëve në forma të ndryshme, mirëpo nuk na jepet asnjë sqarim ku kanë shkuar, është mirë mi bë publike, me na i pru këto shënime, sepse jemi duke i kërkuar begi moti. Prapë jam duke e kërkuar një vendim, në bazë të cilit vendim janë bartur mjetet të zotuara që kanë qenë për kanalizimin e Smirës, Tërpezës dhe disa projekte tjera që nuk janë pagur dhe ato mjete, që është shkelje e rënd e ligjit, janë pagua punë tjera shtesë që këta e kanë parë të arsyeshme, kjo është një shkelje e rëndë e ligjit, mirëpo nuk na vjen një vendim me shkrim dhe nuk e dimë si i kanë bërë këto mjete të zotuara ti qesin tjetër kund. Kisha pasur një pyetje për Drejtorin e Arsimit, do bursa të studentëve sivjet, i sakatuam ata njerëz duke pritë, ma herët kemi shpallur konkurs, kemi bë rregullore kemi paraqitur kushte për cilat janë aty, kanë aplikuar, njerëzit presin, paret janë, nuk jeni duke mundur mi nda ato mjete, s’di qa jeni duke bërë. Për seancën tjetër kisha pasur edhe një kërkesë në buxhetin që e kemi paraparë këtë vit, në një kod i kemi ndarë mjetet për asfaltim të rrugëve rurale 386 mijë euro, aty me siguri është një numër mi madh i rrugëve nëpër fshatra, unë mendoj se këto rrugë duhet të nxirren një nga një edhe të na i sjellni, ta dimë cilat rrugë janë duke u shtruar.

 **Kryesuesi:** Edhe një herë desha ta sqaroj çështjen e ftesave për ditën e dëshmorëve!. Po e them me përgjegjësi të plotë se seanca është caktuar me kohë, ftesat janë bërë me kohë, janë dërguar te organet të cilat merren me shpërndarjen e tyre më tutje, ku kanë mbet nuk kam informacion, po ju mund të vini të hulumtoni, unë po ju them që me ligj thuhet tri ditë para mbajtjes së seancës të caktohet një gjë të tillë, ne e kemi bërë atë, mund ta verifikoni kur të doni. Dikush tjetër a donë?.

 **z.Samet Idrizi:** Unë e pash se nuk kemi ndonjë pikë shumë të rëndësishme, mendova mu merr me disa probleme tjera, që pengojnë qytetarët dhe neve si asamblistë këtu. Sa i përket Sejdës, kur tha se ka pasur presion Besiana, unë mendoj se këtë duhet ta thotë vet Besiana, ka pas apo nuk ka pasur presion. Do të ngriti këtu do çështje, të cilat kanë fillua me premtime qysh në fillim të mandatit, kur kryetari e ka marrë qeverinë ka thanë se ka mi bë disa punë shumë shpejt, po ato janë ka vonohen. E para, çështja e sallës së sportit, kjo ka fillua që 18 muaj dhe kërkoj sqarim apo një shpjegim prej qeverisë, ku janë vonesat, pse nuk procedohet me punë. Ka pasur një konfirmim nga komisioni evropian për bashkëinvestim në “Moravë”, edhe unë sa kamë informata se ky konfirmim ju ka përcjell qeverisë së tanishme, ata po më duket se janë ka e neglizhojnë këtë punë, është mirë të na informoni ku është çështja pse nuk ka ec projekti në fjalë. Edhe një pyetje për DKRS-në, me sa e di unë ekziston teatri amatorë këtu dhe nuk di a bëhet ndonjëherë ndonjë shfaqje, kur di se kjo drejtori i ka subvencionet ma të mëdha, kisha kërkua një informatë. Në bazë të informacioneve që i kamë, dhe informacione të dorës së parë, ka ndodhë konflikt interesi në Viti, duke mos dashtë me përmend emrin e drejtorit, i jepen kontratat e njëpasnjëshme një të afërmi të drejtorit, sigurisht ai duhet me ditë, bile kam vërejt se ato kontrata nuk janë konformë Ligjit të Prokurimit, nuk e respektojnë Ligjin e Prokurimit në plotëni dhe duhet me ditë se ky është konflikt interesi, aty ku është drejtor ekzekutiv dikush dhe shkon merre kontratë një i afërm shumë i tij nuk lejohet kjo. E fundit, un kam vërejtje për ndërtimet pa leje, kam fol edhe në seancën e fundit, është shumë interesant se aty ku e kam etiketuar kanë dal dhe i kanë qitë do shenja (shirita), tri ditë kanë qëndrua aty, janë hekë dhe ka vazhduar prapë ndërtimi i asaj shtëpie. Unë kam pyet edhe zyrtarët komunal, si është çështja në atë pjesë, ama më kanë thanë se decidivishtë, aty është pjesë që nuk lejohet ndërtimi.

 **znj.Majlinda Ostrogllava:** Këtë çështje e kam ngrit edhe në disa seanca të mëhershme, çerdhet publike, besoj se të gjithë kolegët e dinë se në çfarë gjendje të mjerueshme është çerdhja publike në Viti, kështu, se kisha dashtë nga Drejtori i Arsimit një përgjigje ma konkrete, kur do të realizohen projektet e çerdheve.

 **z.Baki Nebiu:** Së pari e pata një kërkesë nga banoret e fshatit Kabash, të cilës ju drejtohem drejtorisë përkatëse, lidhur me një degë të lumit “Morava”, e cila kalon në Kabash, e cila bllokohet nga persona të papërgjegjshëm për nevojat e tyre personale, dhe si pasoj në fshat po kundërmon erë e keqe. Unë kisha bërë thirrje drejtorisë përkatëse, ta inspektoj këtë degë, që të mos bllokohet ma nga këta njerëz. Është një pyetje drejtuar Drejtorisë së Arsimit, lidhur me bursa të studentëve, unë e di se studimet tash përfundojnë, nuk e di këto bursa a janë tu nda për pushime verore a për studime, është mirë drejtori pak me na sqarua pse ato lista nuk po publikohen. Pata edhe një pyetje për Kryetarin e Komunës, është mirë me cek se është mbledhja e tretë që Kryetari nuk vjen në kuvend, unë i kisha bërë një pyetje: A ka qenë prej se u inauguruar si Kryetarë me vizitu objektin e pylltarisë, se në çfarë gjendje ata punëtorë janë. Unë isha në një ditë dhe me të vërtetë ai objekt, në të cilën ushtrojnë ata djem detyrën është tmerr, më mirë është një shtallë se sa ai vend.

 **z.Bislim Bislimaj:** Mua më nxiti pak fjalimi i Sametit, ndoshta për teatër, unë këtë çështje shumë shpesh e kam biseduar me të rit e komunës sonë, ata që po merren ma shumë me këto çështje, dhe në bazë të saj, se ne me statut e kemi, mund të hapmi na se Kuvendi Komunal është themelues i teatrit, ka mundësi se na ta themelojmë teatrin, kjo vlen për gjithë partitë, se me të vërtet ne kemi nevojë për një teatër, aq ma shumë kur dihet se kemi nja 4-5 studentë që kanë diplomuar në këtë lami dhe nuk kanë mundësi se ku ti shprehin ato aftësi profesionale. E kisha ngrit edhe çështjen e palestrës sportive, sikur që e ngritën kolegët ma herët, dhe po them se nuk po di po më duket se po shkojmë ka ajo se tu a ngushtojmë frymën edhe rinisë edhe mos të kenë asnjë vend për tu zbavitur, apo salla për ti zhvillua aktivitetet.

 **z.Nuredin Lutfiu:** Kam një kërkesë nga banorët e fshatit Gjylekar, kërkesa vlen për Drejtorinë e Shërbimeve Publike, ura e cila e lidhë fshatin Gjylekar me fshatin Verbovc është në gjendje jo të mirë, ku duhet një intervenim shumë i shpejtë.

 **znj.Mirlinda Sadiku:** Sa i përket urës, e di që është kompetencë e Komunës së Kllokotit, veç e kam ngrit si çështje te Drejtoria e Shërbimeve Publike, dhe ata më kanë thanë se kur të shtrohet asfalti i rrugës Viti - Kllokot do të insistojnë ta marrin një shtresë dhe ta shtrojnë atë.

 **z.Daut Xhemajli:** Unë e kam parasysh se rendi i ditës nuk është shumë i ngarkuar, dhe unë dua ma zgjat pak, i kam një 5 kërkesa.

1) Kërkoj nga institucioni i komunës, që një vendim të vitit 2012 të asamblesë komunale për ngritjen e shtatores së Adem Jasharit në Viti të bëhet publike dhe të na u afrohet si dokument, se po thuhet që ka humb ai vendim i këshillit komunal.

2) Kërkoj që të na sillet një padi, që Komuna e Vitisë e ka bë ndaj kompanisë zvicerrane për pendën në Viti, ku ka ma shumë se nja 2 vjet, se kjo padi është bërë dhe nuk ka asnjë lëvizje, kërkoj kopjen e kësaj padie ta kam.

3) Kërkoj me ditë se çka është tu bë Komuna e Vitisë si institucion, për realizimin e projekteve të urës së shenjët në Viti.

4) Më intereson eventualisht a ka Komuna e Vitisë ndonjë informatë zyrtare për djegien e ish-Drejtorisë së Arsimit, ka shumë vite që është djeg, ka shumë zhvillime rrethe saj, mu më intereson a ka komuna naj institucion që ka dhënë ndonjë përgjigje rreth kësaj dhe dua me ditë rrethe asaj prone, çka është duke ndodh.

5) Unë privatisht kështu kam informata që komuna është e paditur për mos pagesë të punëve në qendrën e Vitisë dhe unë e di që ky projekt nuk është krye, po dua me ditë kjo komunë për çka është tu padit.

 **z.Hasan Aliu:** Fillimisht në emër të kryetarit të komunës ju kërkoj falje për mos prezencën e tij, të cilën dikush prej këshilltarëve e ngriti. Është e treta seancë, me dashje do ishte këtu, por megjithatë obligimet zyrtare nuk kanë qenë në përputhje me seancë, se kanë përshkua me datë të njëjtë me takimet që i ka, prandaj nuk është çështja me dashje, unë kam bërë përpjekje maksimale d.m.th të gjitha pyetjet që i keni shtrua dhe kërkesat i shënoj, do të bëjë përpjekje ato të cilat jam në rrjedhë tu jap përgjigje. Te Besiana Rexhepi, veç i dëshiroj sukses. Mirlinda, unë të kam thanë se shpejt do ta kesh edhe çështjen e dëmeve, që është shkaktuar edhe në ekonomi edhe në bujqësi dhe nuk është shumë ai problem. Do të nalna te çështja të cilën e shtrove, tatimi në pronë, ajo nuk është problem që mund të zgjidhet brenda një viti, komisioni ekziston në kuadër të shërbyeseve civil dhe të fakturuarit të cilit janë të pakënaqur me gjendjen e faturimit të pronës së vet e kanë të drejtën e shtrimit të ankesës dhe ata i shqyrtojnë të gjitha ankesat dhe dalin në vend të ngjarjes dhe e shiqojnë a është bërë me përputhje me atë të cilën e ka, ndërsa te rianketimi është një realitet, se është obligative sektori në fjalë me bë 1/3 e rianketimit, se kështu vazhdimisht bëhet përsëritja dhe bëhet kompletim i rianketimit të të gjitha pronave, edhe me këtë drejtim sa është numri, ta kisha ditë se do të kesh kësi pyetje ndoshta do ti kisha marrë shënimet, po të ishte drejtori për ekonomi dhe financa ma saktësisht do ti thotë, një e di se ka aty borxhe fiktive, është një realitet ajo që ka datuar prej vitit 2003, është përcjell me disa përmirësime, por megjithatë nuk do të them se është e korrigjuar, dhe kemi të bëjmë me një tatim shumë real të tatimit në pronë, por po besoj se vazhdimisht është ka përmirësohet ajo çështje.

 Do të nalna pak te këshilltari i Vetëvendosjes, Sejdiu, do çështje të cilat i ka ngritur nuk dua me lëndua asnjë personalitet, në veçanti deputetëve, por pavarësisht kush, të gjithë njerëzit janë qenie njerëzore dhe mia lëndua integritetin personal nuk kemi të drejtë, por megjithatë do të jemi shumë korrekt, se për ditën e dëshmorëve kryetari gjithherë formon një grup organizativ dhe konsideroj se shumë pyetje të cilat i ke bërë ki mund vet përfaqësuesit të subjektit tuaj që merr pjesë në ato dhe e dinë edhe agjendën, dhe dihet se organi kuvendit nuk është organizator, se ato bëhen nën patronatin e kryetarit të komunës, por pjesën e vet e ka edhe kryesuesi të seancës solemne. Ne te varrezat e kemi lutë që së bashku të vendosim lule të varret e dëshmorëve, por dëshira e tij ka qen të jetë me subjektin e tij të bëjë homazhe, kërkoj falje që ka qen në sall dhe nuk e kam parë dhe me keqardhje po them këtë. Te çështja e zjarrfikësve shtrove një çështje, nuk është problem ndoshta caktimi i lokacionit edhe se e dini se Komuna e Vitisë është shumë e mangët sa i përket pronave, por aty kërkohet edhe shpenzime, kërkohet objekt përcjellës e krejt ato, çështjen e pompës të cilën e ngrite, unë do ta shiqoj, se me të vërtet a ka qen qashtu nuk mund me ditë. Kuvendi nuk ka pasur ftesa, edhe Beka e përsëriti, unë e di se i kam parë dhe ka pasur ftesa, por në rast se nuk ju kanë ardhur ju, kërkoj falje të gjithëve, se me të vërtet u bë diçka, se kuvendaret të gjithë kanë pasur ftesa. Listën e subvencioneve Bekim sot nuk kam dashtë unë me sjell, kam konsideruar se kryetari nuk është dhe është kompetent për këtë, e njëjta vlen edhe për atë vendimin se po e kërkon vazhdimisht. Te çështja bursave që e ngrite, po është e vërtet se ne e kemi bë një rregullore së bashku me ju, e kemi bë një komision i cili është komision mix dhe besoj se së shpejti do të dalim edhe me listën e përfituesve të bursës në Komunën e Vitisë. Në cilat rrugë rurale unë besoj se edhe këtu mund ti keni dhe na së shpejti do ti definojmë të gjitha, edhe diçka, ne jemi përfitues të rrugës prej stacionit të autobusëve deri në Mugillë, ministria do të participoj me 100 mijë euro, ndërsa ne me 98 mijë euro.

 Sameti po thotë po vononi, i keni bërë dy vjet, megjithatë do të dal te “Morava”. Për Bashkimin Evropian unë nuk e di ka e ki ti atë informacion, nuk ka asnjë informacion, ne jemi duke bërë përpjekje maksimale qysh ta ndreqim, asi konfirmimi prej BE-së të cilët i kam dëgjuar edhe disa të tjerë asht ma së keqi, unë po ju a them me përgjegjësinë ma të plotë, edhe projektuesi i atij projekti të cilin po ekzistojka as në arhivë të komunës kurrë nuk ishte vulos, ka qenë nja 4-5 herë ka bë kërkesë për kompenzim të atij projekti dhe ajo nuk ka hy kurrë përmes arshivës, se konfirmim mos të bisedojmë se nuk ka pasur kurrë. Për teatër amator, nuk do të ndalna, konsideroj se është drejtoria për këtë punë. Konflikt të interesit, kemi bë përpjekje maksimale, por megjithatë u siguroj se kryetari i komunës së bashku me kabinetin e vet bëjnë ç’është e mundur që asnjë konflikt interesi mos të ketë. Te çështjet e lejes, është shqyrtim e sipër ku ke aludua dhe po aludon, por megjithatë ne jemi striktë që të pajiset me leje, megjithatë aty ka qenë një çështje pak e përzime, për arsye se ai e ka pasur një pëlqim urbanistik.

 Majlinda për çerdhe, se është gjendje e mjerueshme unë nuk pajtohem, unë besoj se aty është bërë një investim bukur i madh, në vlerë prej 14 mijë euro, por a ka nevojë Vitia edhe për një çerdhe tjetër, plotësisht pajtona. Bakiu e shtroj çështjen e prockës mbrapa shtëpisë së kulturës, po të njoftoj se ka pasur shumë kërkesa të qytetarëve që të ndalet dhe ajo është ndal për arsye të mbjelljes pranverore, që ka shkaktuar vërshime të mëdha dhe së shpejti ajo do të rregullohet. Ne mund të kritikojmë qa dush, por nëse mund të kritikohet që nuk e ka vizitua seksionin e pyjeve gabohesh. Bislimi çështjen e palestrës sportive, me qef sivjet do ta kishim rregulluar, por janë donacionet se vijnë nga ministria. Nuredin, hapin e parë që do të shtrojmë asfalt kemi me dërgua atje dhe do ta kryem atë punë. Dauti i ka ngrit disa çështje me të vërtet që janë të rëndësisë, janë ngrit edhe në periudhën 4 vjeçare të kaluar, sa i përket vendimit për bustin do të bëjmë përpjekje dhe nëse ka do ta sjellim. Padi për pendën në viti, ashtu u thanë gojarisht që i kam kaluar edhe unë 16 muaj si nënkryetar, nuk e kam kërkuar nuk e di a ekziston. Ura e shenjët, e di se shumë thirrje telefonike të kryetarit dhe të drejtorit të financave janë bërë për me gjet adresën e saktë kush ka qen investitori, kush ka qen pengesa, ata janë ma në rrjedhë të kësaj çështje, përpjekjet janë të vazhdueshme, se ajo duhet të fillohet dhe duhet të ndërtohet. Ndërsa për objektin e djegur a ka informatë komuna nuk e di, se nuk jam shkuar në periudhën e caktuar kohore, ne do ta lypim a ka informacione, dhe komuna është e paditur për punën në qendër të Vitisë, po të njoftoj Daut, se po e kam parë unë padinë, kam qenë edhe unë nja 2 takime me ta, kam hulumtua kontratë nuk kishte lidhur me padinë të cilën e ka bërë, thotë se kanë ekzistuar disa marrëveshje gojore, kujtoj vlera e padisë të cilën e ka bërë është 61 mijë euro.

 **Kryesuesi: U** parashtrua edhe një pyetje për drejtorin e arsimit, ja kisha dhanë fjalën drejtorit.

 **z.Qahil Sinani:** Pyetjet që u parashtruan për çështjen e arsimit janë pyetje shumë me vend, është e vërtet se mjetet higjienike mungojnë në disa çështje, por pengesë ka qen pedikeshi deri sa mjetet janë nda nëpër shkolla, por nuk i kam pasur këto vërejtje nga drejtoret, kjo ka qenë ajo. Çështja e bursave, ato dalin të hënën, 400 kanë aplikuar, komisioni ka pasur punë shumë, u dashtë të verifikohen secili, për atë është vonuar pak si shumë. Sa i përket çerdhes, nënkryetari e përmendi pak, është bë një intervenim, tash do të bëhet edhe një meremetim i brendshëm dhe i jashtëm, kjo besoj se do të kryhet prej 1 gushti deri me 31 gusht. Është problem çështja e çerdhes në Qifllak, ajo shkollë është me 3 nxënës, ajo mbyllet, nuk mund të ekzistoj, prandaj kemi kërkuar që aty të hapet një çerdhe, që të përfshihet Pozherani me rrethin, presim vetëm me shkrim të na vjen. Po e shfrytëzoj rastin ti përgjigjem një shkrimi në rajoniprers, unë nuk e di pse shkruajnë kur i kanë delegat këtu, p.sh.: ish-Kryetari thotë: “gjendja në arsim është alarmante”, ku po e she që është alarmante, krejt punëtoret punojnë, krejt marrin pagë, edhe se janë 1000 nxënsa ma pak krahasua me vitin e kaluar.

 **z.Samet Idrizi:** Çështja e borxheve, unë e di se edhe PDK-ja kur e ka marrë pushtetin e ka trashëgua, këto janë normale, mendoj se projektin e qendrës duhet me këqyrë mirë mos me bë pagesa të dyfishta, me bë ndonjë gabim aty. Sa i përket konfirmimit nga komisioni evropian, nënkryetari nuk qenka këtu, unë ka me bë përpjekje me sjell dokumentin, jam i sigurt se ka ose të paktën me imell, ajo ka qenë në fazën iniciale që mi pas njëjtë, gati ma shumë edhe ish bë diçka, ajo nuk ka qenë një kontratë e nënshkruar edhe mu realizuar, unë e di. Sa i përket ndërtimit pa leje, nuk e kam fjalën për ndërtime brenda qytetit po jashtë, saktësisht përtej mediteranit. Sa i përket arsimit po dua pak mu ndërlidhë me drejtorin, është shumë shqetësuese nëse kishin me mbet 15 qytetarë tanë pa punë, unë atë shkrim nuk e kam lexua, paska dalë sot, tash është hala ma shqetësuese nëse nuk ka kualitet dhe cilësi të arsimit.

 **z.Sejdi Emini:** Nënkryetari shkoj me të dishka me konsultua, prapë morri pa përgjegjësi nënkryetari kur tha nuk e di a ishte apo nuk ishte, më ka tregua dikush që është kanë nuk duhet ju ma prit ju apo vjen a po nuk po vjen me protokoll, është njeri i tretë në vend pas presidentes dhe kryeministrit, shkoni me protokoll e keni shumë letë, kur po doni po bëni zgjidhje kur s’po doni po mundoni me arsyetua.

 **z.Vebi Rama:** S’pata me fol, po nënkryetari e tha, rruga do të shtrohet tash prej “Prescom-i” deri në Mugillë, unë mendoj se një gabim është bërë mos të bëhet gabimi i dytë, është fjala kanalizim rruga nuk ka prej stacionit të autobusëve deri te VINEX-i, është shtrua asfalt tash duhet mu prish. Sa i përket asaj lagje, unë mendoj që ka qenë mirë që të jetë edhe si kriter nga taksapaguesit që ajo lagje është ndër të parat në Viti që i paguan taksat, bile ka njerëz që kanë pagua edhe avansë e mos të ketë kanalizim nuk është mirë. Tjetra, mendoj se trotuari duhet të vazhdoj nga shtëpia e shëndetit deri te Restaurant “Lindi”.

 **Kryesuesi:** Po konsideroj se i shterëm të gjitha diskutimet rrethe këtyre problematikave, unë ju falënderoj për kontributin që e dhatë në këtë aspekt.

 Për seancën e 5 kemi paraparë këtë:

 **Rend dite**

**1. Miratimi i procesverbalit nga mbledhja e IV e Kuvendit të Komunës së Vitisë.**

**2. Propozim vendim për dhënien në shfrytëzim afatshkurtër pronën e paluajtshme të Komunës, Kompanisë KKDFE SH.A “ KEDS” J.S.C për vendosjen e një trafo elektrike.**

**3. Propozim strategjia komunale për personat me aftësi të kufizuara 2015 – 2018.**

**4. Propozim Rregullore për mënyrën e organizimit të korrje - shirjeve në Komunën e Vitisë**

**5. Propozim Rregullore për mënyrën, procedurat dhe kushtet e pjesëmarrjes së qytetarëve në proceset vendimmarrjes.**

 A ka dikush rrethe rendit të ditës ju lutëm?, nëse nuk ka e hedhim në votim për miratim. Konstatoj se me vota unanime miratohet rendi i ditës.

 Si pikë të parë të renit të ditës kemi:

1. **Miratimi i procesverbalit nga mbledhja e IV e Kuvendit të Komunës së Vitisë.**

 A ka dikush rreth pikës së parë të diskutoj, nëse jo e hedhim në votim për miratim. Konstatoj se me vota unanime miratohet pika e parë e rendit të ditës. E kam një lutje, pasi e kemi si pikë të katërt, pikën për korrje shirje dhe zyrtari i Drejtorisë së Bujqësisë e ka një takim, a kishim mund me pëlqimin e juaj që të ndërrohet, që të diskutohet si pikë e dytë e rendit të ditës: A jeni që të ndërrohet?, me ngritje dore, faleminderit!

 Atëherë, si pikë të dytë kemi:

 **4. Propozim Rregullore për mënyrën e organizimit të korrje – shirjeve në Komunën e Vitisë**.

 Ja japim fjalën përgjegjësit të Drejtorisë së Bujqësisë që ta mbrojë këtë pikë

 **znj.Fadile Demelezi:** Më lejoni që para jush të paraqes këtë propozim rregullore për mënyrën e organizimit të korrje – shirjeve në Komunën e Vitisë. Kjo rregullore ka për qellim të caktoj kushtet e korrje - shirjeve në komunën tonë, duke pasur parasysh se korrje shirjet e grurit dhe e drithërave bëhen brenda një kohe të shkurtër edhe organizimi duhet të jetë në nivel të duhur. Në bazë të kësaj rregullore parashihen detyrat që ka Komuna e Vitisë, gjegjësisht komisioni komunal për korrje – shirje. Materialin e keni marrë me kohë, kush ka diçka, jam në dispozicion tu përgjigjem.

 **Kryesuesi:** Faleminderit,unë po shpresoj se kjo rregullore do të shkoj në diskutim publik, por sidoqoftë e hapim debatin rrethe kësaj pike: A donë ta merr fjalën dikush?.

 **z.Nuredin Lutfiu:** Ne si grup e përkrahim propozimin e rregullores, pasi kjo do të shkoj në dëgjim publik, unë e kam vetëm një shtesë, që të bëhet një taks për të gjithë ata kombanjera të komunave tjera, tu shtohet një taks që veprojnë në komunën tonë.

 **Kryesuesi**: Dikush tjetër a donë me marrë fjalën?, nëse nuk ka e hedhim në votim, që të shkoj në diskutim publik. Me vota unanime shkon për diskutim publik kjo rregullore për të 16.06.2015.

 Si pikë te tretë të rendit të ditës tash kemi :

 **2. Propozim vendim për dhënien në shfrytëzim afatshkurtër pronën e paluajtshme të Komunës, Kompanisë KKDFE SH.A “ KEDS” J.S.C për vendosjen e një trafo elektrike.**

 Lus drejtoreshën e katastrit ta merr fjalën rrethe kësaj pike të rendit të ditës

 **znj.Fatbardha Emini:** Faleminderit Kryesues, i nderuari zotëri Nënkryetar, anëtare të Kuvendit, përfaqësues nga OSBe-ja, Zyra e Informimit! Me lejoni, qe sot para jush ta paraqes propozim vendimin për dhënien ne shfrytëzim afatshkurtre pronën e paluajtshme të Komunës Kompanisë KEDS, për ta vendosur një trafo elektrike. Ne drejtorin tone ka arritur kërkesa nga Kompania KEDS dhe Këshilli i Fshatit Smire, se kane nevojë për t’ua caktuar një lokacion për vendosjen e një trafo elektrike, pasi që kanë probleme sa i parkete furnizimit dhe cilësisë se energjisë elektrike, kështu qe ne e kem shqyrtuar kërkesën dhe i kemi dërguar gjeodetet ne vendin e caktuar, te cilët e kane vëzhguar hapësirën, e cila i plotëson kushtet për t’ja dhëne ne shfrytëzim. Kështu te nderuar te pranishëm, bazuar me dispozitat ligjore ne fuqi propozoj qe parcela me **nr 2016-0** me një sipërfaqe prej **4 m2** ne zonën katastrale te Smirës, e cila është ne pronësi Komunale propozoj ti jepet ne shfrytëzim afatshkurtre Kompanisë ne fjale për qellim te ofrimit te shërbimeve te energjisë elektrike sa me te mira për këtë vend.

 **Kryesuesi:** Hapim debat rrethe kësaj pike të rendit të ditës: A donë ta merr dikush fjalën?, nëse nuk ka, e qesim për votim për miratim. Kush është që të miratohet kjo pikë e rendit të ditës? Konstatoj se me votat e të gjithë të pranishmëve miratohet edhe kjo pikë e rendit të ditës.

 Si pikë të katërt të rendit të ditës kemi :

1. **Propozim strategjia komunale për personat me aftësi të kofizuara 2015- 2018**

Ftoj anëtarin e komisionit që kanë punuar në këtë strategji

 **z.Heset Ukshini: U**në fillimisht do ta lexoj fletën përcjellëse që ja kemi adresuar Kryetarit në lidhje me aprovimin e strategjisë komunale për personat me aftësi të kufizuara 2015- 2018**,** Komisioni përbëhet prej 7 anëtareve, mesin e tyre si udhëheqës i ekipit më kanë përzgjedhur mua, unë fillimisht do e lexoj.

>> I nderuari z.Kryetar!, angazhimi themelor i institucioneve për zbatimin e politikave aktive në fushën e të drejtave të njeriut, veçanërisht i personave me aftësi të kufizuara, fillon me adaptimin e dokumenteve të rëndësishme ndërkombëtare, kombëtare se dhe atyre lokale, në respektimin e standardeve bashkëkohore në këtë fushë, duke i përfshirë fillimisht në dokumentin bazë të komunës, Statusin e komunës, e më pas në kuadrin normativë komunal si dhe në praktikën e zbatimit, karshi këtyre përpjekjeve për përmirësimin e jetës së personave me aftësi të kufizuar në hallkën zingjirore të angazhimit. Grupi punues për hartimin e strategjisë për personat me aftësi të kufizuara si dhe planin 2015-2018 ja prezanton propozimin e cekur më lart, dokument ky që paraqet udhërrëfyesin drejt avancimit fuqizimit dhe mbrojtëses së mëtutjeshme të personave me aftësi të kufizuara, si qytetarë të respektuar me të drejta të barabarta në Komunë. Propozim strategjia për më tepër do të jetë efektive dhe e zbatueshme, sepse në kuadër të kësaj është bërë planifikimi real për tu zbatuar në praktikë. Detyra e këtij dokumenti është harmonizimi i të gjitha politikave të veprimit në fushën e mbrojtëses së personave me aftësi të kufizuar, me standardet e arritura në nivel komunal, ku tendenca e saj përpiqet për të hapur dhe të bëjë të gjitha fushat e jetës të jenë të arritshme për këta persona<<

 Materialin e keni marrë me kohë, për pyetje apo këshilla jam në dispozicion për tu ndihmuar.

 **Kryesuesi:** Faleminderit, hapim debat rrethe kësaj pike të rendit të ditës.

 **z.Samet Idrizi: G**rupi i asamblistëve të PDK-së e përkrahë fuqishëm këtë propozim, është një iniciativë shumë e qëlluar përkrahja jonë nuk do të mungoj. Unë realisht dua të di se a ka në komunë të punësuar ndonjë person me aftësi të kufizuar.

 **znj.Xhylsime Qamili:** Që në fillim dua tu falënderoj të gjithë atyre që kanë dhënë kontributin e tyre në hartimin e kësaj strategjie, me qëllim të përmirësimit të mjedisit dhe cilësisë së jetës për personat me aftësi të kufizuar. Njëri nga standardet me të cilat patjetër duhet të merret shoqëria jonë është ai kushtetues ligjor dhe ai human, trajtim ky i barabartë për të gjitha nevojat e shoqërisë e po ashtu edhe për personat me aftësi të kufizuar. Unë kërkoj nga punëtori për punë sociale një sqarim në faqe 17, neni 2.1, ngritja e shërbimeve të reja të përkujdesjes, si ditore në familje strehimore, me qëllim që personat me aftësi të kufizuar të qëndrojnë sa ma pranë mjedisit familjar ose me mjedise të ngjashme me familjet. Këtë e lidhi me atë se pasi që nr. i personave me aftësi të kufizuar mendore në komunën tonë llogaritet të jetë gjithsej 82 janë të regjistruar, mirëpo nga realiteti që bëhet një punë në teren besoj se ky nunër është edhe ma i madhe, atëherë synim i joni është që të mendojmë që ka qen mirë me u specifikua në këtë strategji një shtëpi e shëndetit mendor për persona me ftesi të kufizuar mendore, bile me qëndrim ditorë, ku ata persona do të përdorin terapi dhe mos të jenë vetëm barrë e familjes.

 **znj.Besiana Rexhepi: J**u përgëzoj për përpilimin e kësaj strategjie për persona me aftësi të kufizuara, mirëpo kam argumente se sipas disa terminologjive të reja të edukimit special, që i përkasim, nuk quhet këta me aftësi të kufizuar, po me nevoja të veçanta ose me dëmtime fizike apo edhe mentale, kështu që është diskriminim ose nënçmim për ta mi quajt ashtu, dhe më intereson sa për kureshtje, në përputhje me terminologjinë e kombeve të bashkuara, me konceptin e mundësive të barabarta të personave me aftësi të kufizuara, si dhe në përputhje me kategorizimin ndërkombëtar të organizatës së shëndetësisë OBSH-së, termi person me hendikep është zëvendësuar me termin person me aftësi të kufizuar.

 **z.Baki Nebiu: N**e si grup i Lëvizjes Vetëvendosje gjithmonë kemi bërë thirrje se komuna e Vitisë i ka anashkaluar këtë shoqëri me nevoja të veçanta, nganjëherë po i bëjë pyetje vetës: Si mund me bë strategji kur nevojat ma elementare nuk janë për këta persona? Kam bërë kërkesë shpesh për pjerrtësi të tretarëve dhe asnjëherë nuk është dëgjuar kjo, pavarësisht se te parki i “Njazi Azemit” janë bërë pjerrtësi në atë rrethe. Sa i përket kësaj strategjie, mu që në fillim më pëlqej edhe në KPF e dhashë propozimin që të kaloj, por gjatë hulumtimit tonë si grup, si lëvizje, ne gjetëm se kjo strategji komunale përveç statistikave të komunës është shumica e marrë prej strategjisë komunale me aftësi të kufizuar të Republikës së Shqipërisë. Jemi mësuar prej juve që me marrë prej komunave tjera e tash ja pasni nisë edhe prej Shqipërisë, por si do që të jetë unë një pyetje e kam për ju: Sa do të jetë kjo e zbatueshme kjo strategji?.

 **znj.Mirlinda Sadiku: U**roj dhe shpresoj të mos jetë vetëm strategji në letër, edhe këta njerëz e meritojnë trajtimin adekuat nga qeveria komunale, po pse jo edhe nga ajo qendrore. Mua më intereson te neni 5.1, faqe 18, këtu thotë “të krijohen struktura edhe shërbimeve psikopetagogjike, psikosociale, që duke pasur në përbërje psikolog, me sa e di unë kjo është kompetencë e delegume prej Ministrisë së Arsimit, e cila parasheh që çdo 1 mijë nxënës ta ketë një psikolog. Është një sfidë dhe shpeshherë ne në shkollat tona duhet ta luajmë rrolin e psikologut, uroj që mos të jetë kjo strategji vetëm në letër, po me të vërtet shkollat në bashkëpunim edhe me ministritë parashihet të ketë psikolog, sepse janë të domosdoshëm dhe janë të nevojshëm për trajtimin e rasteve të ndryshme. Po ashtu isha nal edhe te neni 6.1, përfshirja e arsimtarëve në programin e arsimit dhe rikualifikimit të mësimdhënësve pa shkëputje nga puna. Me sa e di un pasi që vij nga fusha e arsimit, edhe pse kemi provimet edhe jemi të kualifikuar, marrë d.m.th provimet si nga lënda së psikologjisë me gjithë atë neve nuk na lejohet që të merremi me këtë kategori të njerëzve dhe nuk e di se sa do të ndikonte në rikualifikim edhe riaftësim të mësimdhënësve për mu që merre me këtë çështje, sepse duhet mu kanë njerëzit adekuat për këtë kategori, uroj dhe shpresoj që ta keni një plan të veprimit, që kur të bëhet viti 2018, me të vërtetë ta dimë se sa njeri të cilët i takojnë kësaj kategorie kanë përfitua prej kësaj strategjie.

 **Znj.Ajtene Frangu:** Te pika e 2.1, nën a) ndërtimi i qendrës burimore për personat me aftësi të kufizuar janë planifikua 100 mijë euro, çka nënkuptojmë me qendër burimore dhe nën 2) kosto prej 100 mijë euro, a është e mjaftueshme për ndërtimin e kësaj qendre.

 **z.Sami Demelezi:** Së pari po lidhna te thënia e Bakiut, që tha që është kopjua nga Shqipëria, konsideroj se është bë mirë kjo, është një strategji e punuar mirë dhe për dallim nga KPF-ja që kishte shumë komentime të ligjeve tash ajo është eliminua, që do të thotë ligjet janë cek, cilat kush donë mi përpunua ato i përpunon, prandaj ka dal një material ma pak voluminoz dhe konsideroj që është bë ma mirë, konsideroj se është bë një punë e mirë këtu, e cila duhet të përkrahet nga të gjithë ne, sepse po flitet nga një kategori me nevoja të veçanta, pra një kategori e cila meriton respektin e gjithë shoqërisë tonë, ndoshta do të jetë shtirë pak implementimi i saj kur kihet parasysh kosto buxhetore dhe fakti se ne jemi një komunë që një shumë prej 250 mijë është pak problem mu sigurua, por kur ki parasysh fakti që ne mbështetemi shumë edhe te donatoret, konsideroj se edhe këtë aspekt do ti a dalim, dhe në fund apeloj që të mbështet nga gjithë ne.

 **znj.Selvije Rexhepi: E**dhe ne jemi pro kësaj strategjie dhe e kemi mirëpritur me qëllimin ma të mirë, që edhe kësaj kategorie të këtyre njerëzve të përqendrojmë vëmendjen, mirëpo këtu kisha disa vërejtje po edhe kërkesa, që ti shohim dhe ti analizojmë, që a kemi punuar drejt, këtu kërkohet të inkurajohet rritja e mundësive për punësim, duke njohur nevojat e ndryshme të këtyre njerëzve, nga kush kërkon të inkurajohen kur dihet se me ligj, por edhe me marrëveshje të ndryshme në çdo institucion shoqëror apo publik duhet nga 50 punëtor që një të jetë i kësaj kategorie, prandaj nuk duhet të inkurajohet, por duhet të punojmë që ta implementojmë dhe nuk ka nevojë pastaj të ceken këto gjëra, nga ana tjetër e pash se buxheti që është paraparë për 2015 apo edhe për 2016 është një buxhet siç e tha edhe zyrtari ndoshta është pak për këtë kategori, mirëpo deri sa planifikimi i buxhetit ka kalua veç se është ardhur edhe rishikimi nga kush do ti marrim këto mjete. Janë përmend tri njësi, Njësia për të Drejtat e Njërit, Drejtoria e Shëndetësisë apo edhe QPS-ja, atëherë në domenin e cilës njësi është, atëherë po parashihet edhe për 2016, çka keni bërë, e përmendi edhe parafolësja se 100 mijë euro po ndahen për ndërtimin e një qendre burimore, mirëpo nuk e di a keni punuar që të ndahet një lokacion, është përcaktua se veç 2016 jem në prag, mjetet nuk dihet nga kush, 100 mijë euro unë e di se janë pak të plotësohet me standarde qysh kërkohet ky objekt, unë e di se është një vendim për një parcelë që të ndërtohet një objekt i tillë do të jetë aty apo do të jetë diku tjetër.

 **z.Baki Nebiu:** Desha të sqarona me këshilltarin nga LDK-ja, se na si grup nuk jena kundër kësaj strategjie, po ajo çka është problemi se kjo strategji është e 2005, d.m.th na 10 vite jemi mbrapa kësaj.

 **Kryesuesi:** U parashtruan një numër i madhe i pyetjeve, lusim zyrtarin e kësaj strategjie ta merre fjalën, për tu dhënë përgjigje këtyre pyetjeve që u parashtruan.

 **znj.Ibadete Hyseni**: Pasi që isha pjesë e hartimit të kësaj strategjie, desha të kyçëm. Sa i përket numrit të punësuarve në administratën komunale, nga numri i përgjithshëm 168 është vetëm një person me aftësi të kufizuar. Fillimisht sa i përket strategjisë, desha me thanë se strategjia është hartuar në harmoni me strategjinë nacionale dhe planin e veprimit për personat me aftësi të kufizuar, që është nga viti 2013-2022. Sa i përket terminologjisë së personave, aftësive të kufizuar, na nuk e kemi shti vetë këtë terminologji, pasi të gjitha ligjet e rregullojnë këtë çështje, mandej një terminologji të tillë e përcaktojnë edhe standardet e organizatës botërore dhe shëndetësisë dhe tjera ndërkombëtare, personalisht e përkrahu propozimin e Dr.Gjylsime Qamilit për ndërtimin e një qendre për shëndet mendorë, pasi kjo nuk është paraparë në strategji, po ndoshta propozoj që një propozim i tillë pasi kërkon një kosto financiare të votohet vetëm si propozim për ndërtim të kësaj qendre, unë nuk kam diçka tjetër, po besoj që Heseti në pyetjet që u parashtruan do të përgjigjet.

 **z.Heset Ukshini:** U parashtruan disa pyetje, unë thash edhe në fillim se kjo nuk mund të jetë e përkryer, por ka çka diskutohet. Sa i përket pyetjes së parë, se th Sameti, a ka ndonjë person të kësaj kategorie të punësuar, e dha përgjigjen parafolësja ime. Dr.Gjylë e ngriti temën, pika 2.1, ngritja e shërbimeve të reja për përkujdesje, si ditore, në familje strehimore, me qëllim se këta persona të qëndrojnë sa ma pranë mjedisit familjarë ose në mjedise të ngjashme me familje, këtu e kemi menduar se ti e dinë shumë mirë se është një kategori e njerëzve që tash jemi duke pasur probleme për vendosjen institucionale ato kanë nevojë për përkujdesje të shtëpia ne në organin e kujdestarisë te këto raste zakonisht hapi parë është të përcaktojmë kujdestarin ligjorë edhe jemi të obliguar që kësaj kategorie ti afrojmë shërbime të shtëpia, për mos largim prej ambientit familjar, se ma keq është mu vendosë në institucion të Shtimës se edhe ai gati ka përfunduar. Në këtë mekanizëm po e shoh janë doktorët edhe Taipi, këto sene i dinë, prandaj të formohet një ekip me qendrën familjare edhe të përcillen këto raste dhe shërbimet tu afrohen nëpër familje. Besiana, aftësi e kufizuara apo nevoja të veçanta, ka të drejt se në terminologji ma të re zakonisht kjo terminologji ka dal te kategoria e fëmijëve prej moshës 0 deri 18 vjet, që mos të lëndohen, mirëpo kur shkojmë në aspektet e ma hershme gjithmonë jemi thirr në persona me aftësi të kufizuar. Bakiu e parashtroi një pyetje, pjerrtësia e trotuareve, ka të drejtë, ne në Viti nëse e shikojmë te trotuaret, ku janë askund nuk kemi krijuar pjerrtësinë për kalim të kësaj kategorie, janë paraparë në strategji edhe këto. Kopjimi nga Shqipëria, unë i kisha than Bakiut çdo material kur punohet kuptohet që konsultohen shumë materiale nga Shqipëria edhe nga shumë vende tjera, por na e kemi marrë ma mirë te shteti amë. Mirlinda, këshillimi psikologjik a pedagogjik, ku e kemi thanë në shkolla plotësisht ka arsye edhe është për tu çuditë, Komuna e Vitisë në këtë aspekt është vonua shumë dhe mendoj se është vonua se aty janë kategoria ma e ndjeshme, fëmijët, duhet gjithsesi që një herë e përgjithmonë në shkolla të formohen edhe të vendosen shërbimet psikologjike, pedagogjike, që të merren me këtë edhe e shtroj pyetjen rikualifikimi i arsimtarëve, këtu u kanë qëllimi që këta arsimtar që merren me këtë kategori jo të atyre që merren me paralele të rregullta. Ajteni e ngriti çështjen burimore, diku në Kosovë janë 7 qendra në 7 komuna që e kanë të ngritura qendrat burimore. Samiu i përmendi donatoret, këtu është paraparë të inkuadrohen edhe donatorët sa i përket vendit se ku mund të ngritët një qendër burimore, besoj se i kemi edhe shkollat, se kanë hapësirë të mjaftueshme, unë mendoj pasi nuk nxënë hapësirë të madhe edhe kësaj i gjendet vendi.

 **Kryesuesi:** Pasi nuk ka për të diskutuar më e hedhim në votim për miratim këtë strategji. Me vota unanime miratohet edhe kjo pikë e rendit të ditës.

 Si pikë të fundit të rendi të ditës kemi:

 **5. Propozim Rregullore për mënyrën procedurat dhe kushtet e pjesëmarrjes së qytetarëve në proceset vendimmarrjes.**

 Ftoj prapë zonjën Ibadete që ta merr fjalën

 **znj.Ibadete Hyseni**: Propozim rregullorja ka qenë në diskutim publik me datë 16 të këtij muaji, nuk ka pasur ndonjë propozim konkret nga ana e qytetarëve, në mënyrë që të inkorporohet në këtë propozim rregullore dhe si e tillë është kthyer në kuvend për miratim, pasi ka qenë ma herët, është prezantuar para jush, unë nuk kam diçka tjetër.

 **Kryesuesi:** Hapim debat rrethe kësaj pike të rendit të ditës.

 **Vjollca Kadolli- Halili:** Shihet se Komuna e Vitisë është e interesuar që të inkorporoj sa ma shumë qytetaret në procesin e vendim marrjes, kjo është vërejtur, d.m.th me atë që është formuar komiteti konsultativ për pjesëmarrjen e qytetarëve në vendimmarrje edhe me këtë rregullore janë për tu përshëndetur ata që kanë punuar nuk kemi vërejtur ne si grup që ka pasur diçka të ndërhyrjet, vetëm e përshëndesim dhe si grup jemi pro kësaj rregullore.

 **z.Daut Xhemajli**: Unë shkurtimisht mendoj te neni 14, pika 1, kufizimi i opinionit në mbledhje, unë mendoj se duhet me ndryshua se nuk ka kuptim me thanë opinioni, po duhet me thanë qytetarëve, dhe neni 41, pika 2 thotë, mënyra e organizimit të mbajtjes së referendumit më afërsisht përcaktohet në statut ose duhet me fshij ose duhet me thanë ma saktësisht, dhe neni 42 organizimi i punëtorive, unë mendoj se punëtorit nuk organizohen në thelb mi informua qytetaret po me bë analiza me bë shqyrtime profesionale në aspektin profesional për çështje të caktuar dhe fjala informim mua më doket problem se po thotë punëtorit organizohen për informim profesional të qytetarëve, përndryshe në rregull është problemi është qysh me i prua qytetaret edhe qysh me i aktivizua qytetaret që kontributin e tyre me adresua drejt edhe mirë.

 **z.Bislim Bislimaj: E**dhe unë desha ta jep një kontribut në këtë aspekt, me qenë se ne qytetarët e Vitisë nuk vinë nuk e dimë kush e kemi fajet, zakonisht debatet publike janë me rëndësi jetike për qytetaret, por mendoj se edhe këtu në rregullore duhet ta rregullojmë pak më mirë mënyrën e pjesëmarrjes së tyre ose ma mirë me thanë mënyrën ma të shpeshtë për me pas mundësi me ardhur këtu. Unë e kam lexuar nenin 15, ku thotë Komuna sipas nevoje mban edhe mbledhje tjera me qytetar, por me interval kohor së paku 3 muaj nga mbledhja e paraparë, edhe nëse shkojmë tash te neni 35, ku i kemi të përcaktuara se çka këtu i kemi një mori çështjesh të cilat këshilltaret nuk mund mi përfshi me 2+2, nëse intervali është 3 muaj mund mi mbajtur së paku edhe dy tjera për 12 muaj, që do të thotë 4 mbledhje në vit për 4 mbledhje në vit çka debatojmë me qytetaret si p.sh.: plani rregullues urban, plani për mbrojtjen e ambientit dhe mjedisit, transporti publik, furnizimi me ujë të pijes, rregulloret dhe vendimet që përcaktohen të drejtat e qytetarëve, bashkëfinancimi për projekte të ndryshme, rregullimi dhe mirëmbajtja në lagje, krijimi i kushteve më të volitshme për rekreacion të qytetarëve në përgjithësi dhe rinisë në veçanti, që për këtë duhet ti bëjmë 3 - 4 debate në vit.

 **Kryesuesi:** Dikush tjetër, nëse nuk ka atëherë e hedhi në votim për miratim. kush është që të miratohet kjo rregullore, konstatoj se me votat e të gjithë të pranishmëve u miratua edhe kjo pikë e rendit të ditës.

 Unë ju falënderoj për kontributin e dhënë, mirupafshim në seancat tjera të radhës>

 **Seanca përfundon punimet në ora 12: 15 min.**

**Procesmbajtës: Kryesuesi i Kuvendit të Komunës së Vitisë**

 **Ilir Zuka z.Naim Pira**

 **\_\_\_\_\_\_\_\_\_ \_\_\_\_\_\_\_\_\_\_\_**